從元朝都城大都（今北京）到東南產糧區，大部分地方都有水道可通，只有大都搭通州之間、臨清搭濟州之間嘸沒便捷个水道相通，或者原有个河道畀堵塞脫，或者原來根本嘸沒河道。噶咾，南北水道貫通个關鍵就是在昰兩個區間修建新个人工河道。在臨清搭濟州之間个運河，元朝分兩期修建，先開濟州河，再開會通河。濟州河南起濟州（今济宁）南面个魯橋鎮，北到須城（在今東平縣）个安山，全長150余里。至元十八年（1281年）开工，至元二十年八月二十六日（1283年9月18日）凿成。人們利用了有利个自然條件，以汶水搭泗水為水源，修建閘壩，開鑿渠道，以通漕運。